CELEX: 22013A0921(01)
Language: lv
Date: 2013-09-21 00:00:00
Title: Eiropas Kopienas un Dānijas Karalistes Nolīgums par jurisdikciju un spriedumu atzīšanu un izpildi civillietās un komerclietās

21.9.2013   
            
            
               LV
            
            
               Eiropas Savienības Oficiālais Vēstnesis
            
            
               L 251/1
            
         Eiropas Kopienas un Dānijas Karalistes Nolīgums par jurisdikciju un spriedumu atzīšanu un izpildi civillietās un komerclietās
   Saskaņā ar 4. pantu 2005. gada 19. oktobra Nolīgumā starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (1) (turpmāk – nolīgums), kas tika noslēgts ar Padomes Lēmumu 2006/325/EK (2), ja atbilstoši Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (3) 74. panta 2. punktam tiek pieņemti īstenošanas pasākumi, Dānijas lēmumu īstenot vai neīstenot šo pasākumu saturu paziņo Komisijai.
   Komisijas Īstenošanas regula (ES) Nr. 1142/2011, ar ko izveido X un XI pielikumu Padomes Regulā (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās (4), tika pieņemta 2011. gada 10. novembrī. Saskaņā ar nolīguma 3. panta 2. punktu Dānija jau 2009. gada 14. janvāra vēstulē paziņoja Komisijai lēmumu īstenot Padomes Regulas (EK) Nr. 4/2009 (5) saturu tiktāl, ciktāl ar to groza Regulu (EK) Nr. 44/2001 (6).
   Saskaņā ar nolīguma 4. pantu Dānija jau 2012. gada 11. janvāra vēstulē paziņoja Komisijai lēmumu īstenot Īstenošanas regulas (ES) Nr. 1142/2011 saturu. Tas nozīmē, ka noteikumi Īstenošanas regulā (ES) Nr. 1142/2011 tiks piemēroti attiecībām starp Eiropas Savienību un Dāniju (7).
   Turklāt Dānija 2013. gada 20. februāra vēstulē (pēc 2011. gada 9. marta vēstules) sniedza Komisijai galīgo paziņojumu par tās kompetentajām iestādēm atbilstīgi Regulas (EK) Nr. 4/2009 2. panta 2. punktam un 47. panta 3. punktam un lūdza tās atzīt Īstenošanas regulas (ES) Nr. 1142/2011 X un XI pielikumu mērķiem.
   Tādējādi Regulas (EK) Nr. 4/2009 X pielikuma, kas izveidots ar Komisijas Īstenošanas regulu (Regulas (EK) Nr. 4/2009 2. panta 2. punkts), mērķiem attiecīgās Dānijas administratīvās iestādes ir: Reģionālā valsts administrācija (Statsforvaltningen) un Sociālo lietu, bērnu lietu un integrācijas ministrija (Valsts apelāciju padome sociālajos jautājumos, Ģimenes lietu nodaļa) (Social-, Børne- og Integrationsministeriet (Ankestyrelsen, Familieretsafdelingen)). Regulas (EK) Nr. 4/2009 XI pielikuma, kas izveidots ar Komisijas Īstenošanas regulu (Regulas (EK) Nr. 4/2009 47. panta 3. punkts), mērķiem attiecīgā iestāde ir Tieslietu ministrija (Justitsministeriet).
   Dānijas paziņojums par Dānijas kompetentajām iestādēm, ko uzskata par attiecīgajām iestādēm atbilstīgi Regulas (EK) Nr. 4/2009 X un XI pielikumam, kuri izveidoti ar Komisijas Īstenošanas regulu, uzliek Dānijai un Eiropas Savienībai savstarpējas saistības. Tādējādi nolīguma 2. panta 2. punkta b) un c) apakšpunkta pašreizējie pielāgojumi stājas spēkā dienā, kad to publicē Eiropas Savienības Oficiālajā Vēstnesī.
   
      (1)  OV L 299, 16.11.2005., 62. lpp.
   
      (2)  OV L 120, 5.5.2006., 22. lpp.
   
      (3)  OV L 12, 16.1.2001., 1. lpp.
   
      (4)  OV L 293, 11.11.2011., 24. lpp.
   
      (5)  OV L 7, 10.1.2009., 1. lpp.
   
      (6)  OV L 149, 12.6.2009., 80. lpp.
   
      (7)  OV L 195, 18.7.2013., 1. lpp.